Diari Oficial de la Generalitat Valenciana


Sumari del DOGV 8520, del 02-04-2019 (2019/2315)

Notificació de la sentència dictada en el procediment de divorci contenciós número 378/2018.
--------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2315


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 378/2018. [2019/2315]  
Part demandant: Mónica Patricia González Moscoso.  
Part demandada: Wilson Iván Auquilla Vásquez.  
Sobre divorci.  
En el judici referenciat s'ha dictat la resolució el text literal de la qual és el següent:  
«Dispositiva  
Estime la demanda interposada i declare dissolt per divorci el matrimoni constituït per Mónica Patricia González Moscoso i Wilson Iván Auquilla Vásquez; amb els efectes legals inherents a aquesta declaració, i queda dissolt el règim econòmic matrimonial, revocats els consentiments i poders que els cònjuges s'hagueren atorgats entre ells i cessa, excepte pacte en contrari, la possibilitat de vincular béns privatius de l'altre cònjuge en l'exercici de la potestat domèstica. S'estableixen les mesures següents:  
1r. S'atribueix a la mare l'exercici exclusiu de la pàtria potestat, sobre els menors NS i MG.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar quantes decisions rellevants afecten el menor, especialment, en l'àmbit educatiu, sanitari, religiós i social.  
Per això, podrà decidir per ella sola, sense consentiment patern, l'elecció o canvi de centre o model educatiu o activitats extraescolars a realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport, i en general qualsevol tràmit administratiu que d'ordinari requeriria autorització de tots dos progenitors.  
2n. S'atribueix a la mare la guarda i custòdia dels menors.  
3r. No s'estableix règim de visites a favor del pare.  
4t. S'assenyala la quantitat de 200 - mensuals en concepte d'aliments a favor cada fill, quantitat que el pare ingressarà els primers 5 primers dies de cada mes en el compte que designe de la mare, que s'actualitzarà anualment conforme a les variacions de l'Índex de Preus del Consum, i cada progenitor pagarà el 50 % de les despeses extraordinàries que puguen ocasionar els fills, en els termes expressats en el fonament sisé.  
5é. No s'aprecien motius per a imposar les costes processals a cap dels litigants.  
Una vegada siga ferma aquesta sentència, remeteu-ne testimoniatge al Registre Civil central per a la inscripció del divorci i al Registre civil on consta inscrit el naixement dels menors, per a anotar l'exercici exclusiu de la pàtria potestat al marge de la inscripció del naixement.  
  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents a la seua notificació per a la seua resolució per l'Audiència Provincial d'Alacant.  
Publicació. Donada, llegida i publicada que ha sigut l'anterior resolució per la jutgessa que la subscriu, mentre celebra audiència pública en el dia de la seua data, per davant del lletrat de l'Administració de justícia, de la qual cosa en done fe.»  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha publicat aquest edicte en el Diari Oficial de la Generalitat València per a portar a efecte la diligència de notificació de sentència al demandat en la persona de Wilson Iván Auquilla Vásquez.  
  
Elx, 6 de març de 2019.- El lletrat de l'Administració de justícia: Jesús Larrosa Abellán.  
  
Diligència. Elx, 6 de març de 2019.  
Com a lletrat de l'Administració de justícia l'estenc per a fer constar que aquest edicte ha quedat fixat en el dia de hui en el tauler d'anuncis, de la qual cosa en done fe.